ມີກ​ານ​ປະ​ທ້ວງ​ ຂະ​ໜາດໃຫຍ່ ຢູ່​ທົ່ວ​ເລ​ບາ​ນອນ ໃນ​ຂະ​ນະ​ທີ່​ ວິ​ກິດ​ການເສດ​ຖະ​ກິດ ​ຊຸດ​ໂຊມ​ລົງ
ຫຼາຍ​ພັນ​ຄົນ​ພາ​ກັນ​ປະ​ທ້ວງ​ຢູ່ຕາ​ມ​ຖະ​ໜົນ​ຫົນ​ທາງ ​​ໃນທົ່ວ​ປະ​ເທດ​ເລ​ບາ​ນອນ ​ທ່າມ​ກາງ​ວິ​ກິດ​ການ​ເສດ​ຖະ​ກິດ​ ທີ່​ພວມຊຸດ​ໂຊມ​ລົງ.
ນາຍົກລັດຖະມົນຕີ ເລບານອນ ທ່ານຊາອາດ ຮາຣີຣີ ໄດ້ໃຫ້ເວລາ ແກ່ພາຄີທີ່ ຮ່ວມຢູ່ ໃນຄະນະລັດຖະບານສາມມື້ ເພື່ອສະໜັບສະໜູນການປະຕິຮູບໃນຂະນະທີ່ພວກປະ ທ້ວງຫຼາຍພັນຄົນລົງສູ່ຖະໜົນຫົນທາງໃນທົ່ວປະເທດ ທ່າມກາງວິກິດການທາງດ້ານ ເສດຖະກິດ ພວກປະທ້ວງໄດ້ເຕົ້າໂຮມກັນຢູ່ນອກຫ້ອງການຂອງທ່ານຮາຣີຣີ ໃນຂະນະທີ່ມີການ ເຫັນໄດ້ແຈ້ງວ່າ ນາຍົກລັດຖະມົນຕີມີຄວາມຜິດຫວັງ ເວລາທ່ານກ່າວຄຳປາໄສຕໍ່ປະ ເທດຊາດ ຊຶ່ງທ່ານໄດ້ຖິ້ມໂທດ ໃສ່ພວກສັດຕູທາງການເມືອງຂອງ ທ່ານວ່າ ໄດ້ຂັດ ຂວາງຂໍ້ສະເໜີການປະຕິຮູບຂອງທ່ານ ໃນວັນສຸກວານນີ້ພວກປະທ້ວງໄດ້ໂຈມຕີຕຳຫຼວດຈາລະຈົນດ້ວຍກ້ອນຫີນ ແລະໝາກ ເລັ່ນ ໃນຂະນະທີ່ຕຳຫຼວດໄດ້ຍິງແກັສນ້ຳຕາເຂົ້າໃສ່ພວກປະທ້ວງຄືນເພື່ອ ພະຍາຍາມ ໄລ່ຝູງຊົນທີ່ໂກດແຄ້ນນັ້ນໃຫ້ສະຫຼາຍຕົວ ພວກປະທ້ວງໄດ້ພາກັນຮຽກຮ້ອງໃຫ້ລັດ ຖະບານລາອອກ ແລະຈຳນວນນຶ່ງ ໄດ້ຮ້ອງຄຳຂວັນລະດູບານໃໝ່ອາຣັບວ່າ "ປະຊາ ຊົນຕ້ອງການໂຄ່ນລົ້ມລັດຖະບານ " ພວກປະທ້ວງໄດ້ພາກັນສະແດງຄວາມຮູ້ສຶກຂອງເຂົາເຈົ້າຢູ່ຕາມຖະໜົນຫົນທາງໃນ ທົ່ວປະເທດ ຫຼັງຈາກລັດຖະບານໄດ້ພະຍາຍາມທີ່ຈະເກັບພາສີໃນການສົ່ງຂໍ້ຄວາມ Whatsapp ທ່າມກາງສະຖານະການທາງດ້ານເສດຖະກິດທີ່ຝືດເຄືອງ ຕື່ມຂຶ້ນ ເນື່ອງ ຈາກລັດຖະບານ ເປັນໜີ້ສິນຫຼາຍໂພດ ແລະ ມີລາຍໄດ້ບໍ່ພຽງພໍ ເພື່ອໃຫ້ທຶນສະໜັບ ສະໜຸນໃນການປະຕິບັດງານຂອງລັດຖະບານ ບັນດາທະນາຄານ ໂຮງຮຽນ ແລະ ທຸລະກິດຕ່າງໆໄດ້ປິດໃນວັນສຸກວານນີ້ ໃນຂະນະ ທີ່ການເດີນຂະບວນປະທ້ວງແຜ່ຂະຫຍາຍອອກໄປທົ່ວປະເທດ ທ່ານຣາຣີຣີ ໄດ້ໃຫ້ເວລາແກ່ພາຄີທີ່ຮ່ວມຢູ່ລັດຖະບານ 72 ຊົ່ວໂມງ ເພື່ອພິຈາລະນາ ວ່າ ຈະເຮັດຢ່າງໃດ ແລະໄດ້ຮຽກຮ້ອງໃຫ້ແກ້ໄຂຕັດການຝຸ່ມເຝື່ອຍ ແລະສໍ້ລາດ ຖ້າ ຫາກບໍ່ມີຂໍ້ຕົກລົງບັນລຸ ທ່ານກ່າວວ່າ ທ່ານອາດຈະຊອກຫາທາງແກ້ໄຂອື່ນໆ ປາດສະ ຈາກການສະເພາະເຈາະຈົງວ່າຈະແມ່ນຫຍັງ ທ່ານກ່າວວ່າ ທ່ານໄດ້ໃຊ້ເວລາສີ່ປີຜ່ານມາ “ແລ່ນໜີຈາກໜີ້ສິນໄປຫາໜີ້ສິນ” ແລະ ແບ່ງປັນ “ແຜນທີ່ຈະຍົກລາຍໄດ້ ແລະຕັດການໃຊ້ຈ່າຍ” ແຕ່ວ່າມີຄວາມໂກດແຄ້ນ ແຕ່ລະທິດທາງໂດຍກຳລັງການເມືອງ ຜູ້ທີ່ກີດກັ້ນເລື້ອງນີ້ທັງໝົດ ພວກປະທ້ວງໄດ້ແຜ່ຂະຫຍາຍອອກໄປທົ່ວເລບານອນໃນຕອນແລງວັນພະຫັດວານ ນີ້ ຫຼັງຈາກຄຳເວົ້າແຜ່ລາມອອກໄປວ່າລັດຖະບານໄດ້ຫວັງວ່າຈະເກັບພາສີ ການສົ່ງ ຂໍ້ຄວາມທາງໂທລະສັບມືຖື ຊາວເລບານອນຈຳນວນຫຼວງຫຼາຍມີສະມາຊິກຄອບຄົວ ຢູ່ໃນຕ່າງປະເທດ ແລະເກັບພາສີການສົ່ງຂໍ້ຄວາມທາງໂທລະສັບນີ້ຈະເປັນຜົນກະ ທົບແກ່ທຸກໆຄົນ ລັດຖະບານໄດ້ລົບລ້າງຂໍ້ສະເໜີດັ່ງກາວນີ້ພາຍໃນບໍ່ເທົ່າໃດຊົ່ວໂມງຕໍ່ມາ